Crvena jabuka - Wikipedia, slobodna enciklopedija

# Crvena jabuka

### Sa Wikipedije, slobodne enciklopedije

Crvena Jabuka je sarajevska pop rock grupa osnovana 1985. godine. U orginalnoj postavi svirali su: Dražen Ričl - Zijo (solo gitara i vokal), Zlatko Arslanagić - Zlaja (ritam gitara), Dražen Žerić - Žera (klavijature i prateći vokal), Aljoša Buha (bas gitara) i Darko Jelčić - Cunja (bubnjevi).

Svoj prvi album pod nazivom "Crvena jabuka" sa hitovima "Bježi kišo s prozora", "Dirlija" i "Sa tvojih usana" bend izdaje 1986. godine. Iste godine bend planira svoju prvu turneju, sa prvim koncertom u Mostaru zakazanog za 18. septembar 1986. Nažalost, taj koncert nisu održali, jer na putu ka Mostaru kod Jablanice bend je imao saobraćajnu nesreću u kojoj su poginuli Aljoša Buha i Dražen Ričl. U čast i sjećanje na poginule drugove bend održava koncert u dvorani Skenderija 13. oktobra 1986. pod nazivom "Pjesma za Crvenu Jabuku". Na koncertu su nastupili sarajevski muzičari i grupe svih generacija. Nakon toga bend pravi pauzu.

U Splitu, januara 1987, snimaju svoj drugi album "Za sve ove godine", posvećen Ziji i Aljoši. Album su snimili preostala tri člana iz originalne postave - Cunja, Zlaja i Žera. Nakon toga izlaze albumi "Sanjati" (1988) i "Tamo gdje ljubav počinje" (1989) te dupli live album "Uzmi me kad hoćeš ti" snimljen u Domu sportova u Zagrebu. Šesti album "Nekako s proljeća", na kojem gostuje Kemal Monteno, snimaju 1991. Zbog izbijanja rata u Bosni i Hercegovini i Hrvatskoj bend odustaje od planirane turneje. Rat uzrokuje i ponovnu pauzu benda.

Bend se ponovo okuplja 1995. sa novom postavom: Žera, Cunja, Krešo (bas gitara), Mario Vuković-Jimmy (gitare), Danijel Lastrić (klavijature), Nikša i Dilajla i kreću na turneju po Evropi (Njemačka, Austrija, Švicarska i Makedonija]. Novi album izdaju 1996. pod nazivom "U tvojim očima". Autori pjesama su Zlatan Fazlić-Fazla i Saša Lošić-Loša. Na albumu se nalazi i pjesma "Sanjam te", nedovršena pjesma Dražena Ričla. Promocija albuma je održana 14. novembra 1996. u Velikoj dvorani u Zagrebu. Slijede koncerti po Hrvatskoj, BiH, Sloveniji, Njemačkoj i Danskoj. Nakon završene turneje vraćaju se u Makarsku gdje im je muzički studio.

## [uredi] Članovi grupe

- Zlatko Arslanagić
- Dražen Ričl
- Dražen Žerić
- Aljoša Buha
- Darko Jelčić
- Krešimir Kaštelan
- Marko Belošević
- Damir Gönz

## [uredi] Diskografija

- 1986 - Crvena jabuka
- 1987 - Za sve ove godine
- 1988 - Sanjati
- 1989 - Tamo gdje ljubav počinje
- 1990 - Uzmi me kad hoćeš ti
- 1991 - Nekako s proljeća
- 1993 - Ima nešto od srca do srca
- 1996 - U tvojim očima
- 1997 - Svijet je lopta šarena
- 1998 - Live
- 1999 - Unplugged
- 2000 - Sve što sanjam
- 2002 - Tvojim željama vođen
- 2005 - Oprosti što je ljubavna
- 2005 - Zlatna kolekcija

## [uredi] Vanjski linkovi

- Službena stranica

Preuzeto sa: "http://bs.wikipedia.org../../../c/r/v/Crvena_jabuka.html"

Kategorije: Muzičke grupe

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- Deutsch
- English
- Hrvatski
- Српски / Srpski